Πιλοτική εφαρμογή μεθόδων ολοκληρωμένης αντιμετώπισης εχθρών σε μηλεώνα της περιοχής Αγιάς Λαρίσης:
Creators: name: Γεροφώτης, Χρήστος Δημητρίου
Publisher: name: Aristotle University of Thessaloniki
Year: 2009
Subjects: Φερομόνες
Παγίδες
Καρπόκαψα
Ελεγχος προσβολής
Integrated management
Monitoring
Pheremones
Traps
Cydia pomonella
Damage

description: Στα πλαίσια της παρούσας διατριβής που αφορούσε την εφαρμογή πιλοτικού προκαταρτικού προγράμματος ολοκληρωμένης καταπολέμησης των εχθρών της μηλιάς μελετήθηκε κατά τα έτη 2007-2008 σε μηλεώνα της Αγιάς Λάρισσας η διακύμανση των πληθυσμών διαφόρων επιζήμιων εντόμων και ακάρεων που προσβάλουν αυτήν την καλλιέργεια, με την βοήθεια οπτικών ελέγχων και φερομονικών παγίδων. Εφόσον κρίθηκε αναγκαίο, εφαρμόσθηκαν εντομοκτόνοι ψεκασμοί εναντίον της καρπόκαψας και των αφίδων με χρήση ήπιων εντομοκτόνων. Το 2007 η πτήση της καρπόκαψας (Cydia pomonella) παρουσίασε τέσσερα μέγιστα (μέσα Μαΐου, τέλη Ιουνίου, αρχές Αυγούστου και τέλη Αυγούστου). ενώ το 2008 τρία μέγιστα (τέλη Μαίου, μέσα Ιουλίου και τέλη Αυγούστου). Το 2007 το ξυλοφάγο έντομο Synanthedon myopiformis παρουσίασε το μέγιστο της πτήσης περί τα τέλη Μαΐου με αρχές Ιουνίου. Το 2008 το μέγιστο της πτήσης του παρατηρήθηκε στα τέλη Μαΐου. Για το φυλλορυκτικό είδος Phyllonorycter blancardella παρατηρήθηκαν τέσσερα μέγιστα στην πτήση του εντόμου και τα δύο έτη, με μεγαλύτερο αριθμό συλλήψεων στις φερομονικές παγίδες το 2008. Όσον αφορά το φυλλορύκτη Phyllonorycter corylifoliella παρατηρήσαμε τρία μέγιστα το 2007 και τέσσερα το 2008.Το μέγιστο της πτήσης και για τα δύο έτη για το φυλλοδέτη Adoxophyes orana παρατηρήθηκε στα τέλη Μαΐου, ενώ ένας μικρός αριθμός εντόμων παρατηρήθηκε και στις αρχές Ιουλίου. Πληθυσμοί των αφίδων Aphis pomi, Dysaphis plantaginea και Eriosoma lanigerum εμφανίσθηκαν από μέσα Απριλίου έως μέσα Ιουνίου για το 2007 ενώ το 2008 η εμφάνιση τους παρατηρήθηκε από αρχές Απριλίου και διήρκησε σχεδόν όλη την καλλιεργητική περίοδο. Το κυριότερο φυτοφάγο ακάρι που βρέθηκε στον πειραματικό οπωρώνα ήταν το Panonychus ulmi. Το 2007 η καρπόκαψα αντιμετωπίστηκε με πέντε ψεκασμούς, ενώ το 2008 απαιτήθηκαν τέσσερις εφαρμογές με χημικά σκευάσματα. Για την αντιμετώπιση των αφίδων χρειάστηκε να επέμβουμε μια φορά το 2007 και δύο το 2008. Ένας επιπλέον ψεκασμός με χημικό σκεύασμα πραγματοποιήθηκε το 2008 για την αντιμετώπιση του Panonychus ulmi. Τα σκευάσματα που χρησιμοποιήθηκαν και τα δύο έτη ήταν ήπια για το περιβάλλον, κυρίως ρυθμιστές ανάπτυξης των εντόμων και νεονικοτινοειδή. Η προσβολή των καρπών από την καρπόκαψα και τις αφίδες κυμάνθηκε σε χαμηλά επίπεδα παρόμοια με αυτά που παρατηρήσαμε σε γειτονικό οπωρώνα συμβατικής καταπολέμησης, ο οποίος χρησίμευσε ως μάρτυρας και στον οποίο εφαρμόσθηκαν οχτώ και εννέα ψεκασμοί κατά το έτος 2007 και 2008 αντίστοιχα. Τα στοιχεία μας δείχνουν ότι με την χρήση οπτικών ελέγχων και φερομονικών παγίδων για την παρακολούθηση των πληθυσμών των εντόμων εχθρών και την εφαρμογή συμβατών προς την ολοκληρωμένη καταπολέμηση εντομοκτόνων μόνον όταν αυτό κριθεί αναγκαίο, μπορεί να μειωθούν σημαντικά οι επεμβάσεις με συνέπεια την μείωση του κόστους και της ρύπανσης του περιβάλλοντος.
description: In the frame of the present thesis that concerned the application of a preliminary pilot program of integrated pest management in apples, the population fluctuation of various insects attacking this culture was studied in an apple orchard. The study was conducted during the years 2007-2008 in the region Agia Larisas, with the use of visual controls and pheromone traps. If necessary, insecticide sprayings against codling moth (Cydia pomonella) and aphids were applied, using selective insecticides. In 2007 the flight of the codling moth showed four peaks (middle May, late June, early and late August), while during the 2008 the same insect showed three peaks (late May, middle July and late August). In 2007 the captures of the wood borer Synanthedon myopiformis showed a peak of activity in late May to early June, while in 2008 the peak of the flight was observed only in late May. They were observed four peaks in the captures of the leaf miner Phyllonorycter blancardella during both years, but with a grater number of catches in the pheromone traps in 2008. Regarding the leaf miner Phyllonorycter corylifoliella we observed three peaks in 2007 and four in 2008. The peak of the catches for the leaf roller Adoxophyes orana was observed in late May for the two years of the study, while only a small number of adults was recorded in the beginnings of July. Populations of the aphids Aphis pomi, Dysaphis plantaginea and Eriosoma lanigerum developed from middle April to middle June for 2007, while in 2008 their appearance was observed from the beginning of April and lasted almost the entire season. The main phytophagous mite found in the experimental orchard was Panonychus ulmi. In 2007 codling moth was controlled with five sprays, and in 2008 with four application. Aphid control was performed with one spray in 2007 and two in 2008. An additional chemical spray was conducted in 2008 for the control of Panonychus ulmi. The formulations used both years were selective ones pesticides. Fruit damage from codling moth and aphids was at low levels, similar to those recorded in a conventional neighboring orchard, which served as a control and in which they were applied eight and nine sprayings in 2007 and 2008 respectively. The data show that with the use of visual controls and pheromone traps to monitor populations of insects pests and the application 8 of insecticides compatible to integrated pest management, only when it is necessary, we can significantly reduce the number of sprays, leading to a more economical fruit production and to less environmental pollution.